DA Den Europæiske Unions Tidende L 353/15

RÅDETS FORORDNING (EU) Nr. 1414/2013

af 17. december 2013

om fastsættelsen af de justeringskoefficienter, der finder anvendelse fra den 1. juli 2013 på vederlag til tjenestemænd, midlertidigt ansatte og kontraktansatte ved Den Europæiske Union, som gør tjeneste i tredjelande

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde,

under henvisning til vedtægten for tjenestemænd i Den Europæiske Union og om ansættelsesvilkårene for de øvrige ansatte i Unionen, som fastsat i Rådets forordning (EØF, Euratom, EKSF) nr. 259/68 (1), særlig artikel 13 i bilag X,

under henvisning til forslag fra Europa-Kommissionen, og

ud fra følgende betragtninger:

(1) Der bør tages hensyn til udviklingen i leveomkostningerne i tredjelandene og fastsættes deraf følgende nye justeringskoefficienter med virkning fra den 1. juli 2013 for vederlag, som udbetales i tjenestestedets valuta til tjenestemænd, midlertidigt ansatte og kontraktansatte ved Unionen, der gør tjeneste i tredjelande.

(2) Justeringskoefficienter anvendt i forbindelse med udbetalinger på basis af Rådets forordning (EU) nr. 679/2013 (2) kan medføre tilpasninger af vederlaget i opadgående eller nedadgående retning med tilbagevirkende kraft.

(3) Der bør foretages efterbetaling, hvis vederlagene forhøjes som følge af de nye justeringskoefficienter.

(4) Der bør foretages tilbagesøgning af for meget udbetalte beløb, hvis vederlagene nedsættes som følge af de nye justeringskoefficienter, for perioden mellem den 1. juli 2013 og datoen for denne forordnings ikrafttræden.

(5) En sådan tilbagesøgning af for meget udbetalte beløb bør dog højst vedrøre de seneste seks måneder forud for datoen for denne forordnings ikrafttræden —

VEDTAGET DENNE FORORDNING:

Artikel 1

1. De justeringskoefficienter, der gælder med virkning fra den 1. juli 2013 for vederlag til tjenestemænd, midlertidigt ansatte og kontraktansatte ved Unionen, som gør tjeneste i tredjelande, og hvis vederlag udbetales i tjenestelandets valuta, er fastsat i bilaget.

2. De vekselkurser, der anvendes til beregning af vederlaget, fastsættes i henhold til Europa-Parlamentets og Rådets forordning (EU, Euratom) nr. 966/2012 (3), og skal svare til de gældende kurser den 1. juli 2013.

Artikel 2

1. Såfremt anvendelse af de justeringskoefficienter, der er fastsat i bilaget, medfører en forhøjelse af vederlagene, foretager institutionerne de nødvendige efterbetalinger.

2. Såfremt de justeringskoefficienter, der er fastsat i bilaget, medfører en nedsættelse af vederlagene, foretager institutionerne en tilpasning i nedadgående retning med tilbagevirkende kraft for perioden mellem den 1. juli 2013 og datoen for denne forordnings ikrafttræden.

3. Tilpasninger med tilbagevirkende kraft, som indebærer tilbagesøgning af for meget udbetalte beløb, vedrører dog højst de seneste seks måneder forud for datoen for denne forordnings ikrafttræden. Tilbagesøgningen foregår over en periode på højst 12 måneder at regne fra samme dato.

Artikel 3

Denne forordning træder i kraft på dagen for offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 17. december 2013. På Rådets vegne L. LINKEVIČIUS Formand

(1) EFT L 56 af 4.3.1968, s. 1.

(2) Rådets forordning (EU) nr. 679/2013 af 15. juli 2013 om fastsættelsen af de justeringskoefficienter, der finder anvendelse fra den 1. juli 2011 til den 30. juni 2012 og de justeringskoefficienter, der finder anvendelse fra den 1. juli 2012, på vederlag til tjenestemænd, midlertidigt ansatte og kontraktansatte ved Den Europæiske Union, som gør tjeneste i tredjelande (EUT L 195 af 18.7.2013, s. 3).

(3) Europa Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (EUT L 298 af 26.10.2012, s. 1).